**APSTIPRINU**

SIA “ALŪKSNES NAMI”

Valdes loceklis R.BISENIEKS

\_\_\_\_\_\_\_\_\_\_\_\_\_\_\_\_\_\_\_\_\_\_

Alūksnē, 21.01.2025.



Sabiedrība ar ierobežotu atbildību

 „**ALŪKSNES NAMI”**

Reģistrācijas Nr.40003410625

Rūpniecības iela 4, Alūksne, Alūksnes novads, LV-4301

Tālrunis 64321456, e-pasts info@aluksnesnami.lv

Alūksnē

**NEKUSTAMĀ ĪPAŠUMA APES IELĀ 4-II-8, ALŪKSNĒ, ALŪKSNES NOVADĀ, IZSOLES NOTEIKUMI**

1. **Vispārīgie jautājumi**
	1. Izsoles noteikumi nosaka kārtību, kādā organizējama un rīkojama SIA “ALŪKSNES NAMI” nekustamā īpašuma – dzīvokļa Apes ielā 4-II-8, Alūksnē, Alūksnes novadā, kadastra numurs 3601 900 2349  (turpmāk – objekts), izsole atbilstoši Publiskas personas mantas atsavināšanas likumam un Ministru kabineta 2011. gada 1. februāra noteikumiem Nr. 109 “Kārtība, kādā atsavināma publiskas personas manta”.
	2. Izsoli organizē Īpašumu atsavināšanas komisija (turpmāk – komisija), pamatojoties uz SIA “ALŪKSNES NAMI” valdes locekļa Raivja BISENIEKA 02.04.2024. rīkojumu Nr. AN/1.2/24/3.
2. **Objekta raksturojums**

|  |  |  |
| --- | --- | --- |
| 2.1. | Objekta adrese | Apes iela 4-II-8, Alūksne, Alūksnes novads |
| 2.2. | Objekta sastāvs | Objekts sastāv no dzīvokļa īpašuma Nr.8 un pie dzīvokļa īpašuma piederošās kopīpašumadomājamās daļas 518/28452 no daudzdzīvokļu mājas;Objekta platība 55,10 kv.m. (saskaņā ar VZD datiem), tajā skaitā lodžija – 3,30 kv.m. |
| 2.3. | Nekustamā īpašuma tiesību nostiprināšana zemesgrāmatā | SIA ALŪKSNES NAMI, reģ. nr.: 40003410625.Īpašuma tiesības nostiprinātas Alūksnes pilsētas zemesgrāmatas nodalījumā Nr.778-8. |
| 2.4. | Ziņas par personām, kuras nomā vai lieto objektu vai tā daļu, un šo nomas vai citu līgumu termiņiem | Nav  |
| 2.5. | Iesniegti prasījumi attiecībā uzobjektu | Nav |
| 2.6. | Objekta nosacītā cena | € 35 900,00 *(Trīsdesmit pieci tūkstoši deviņi simti eiro)* |
| 2.7. | Pirmpirkuma tiesības  | Nav |
| 2.8. | Lietu tiesības, kas apgrūtina objektu |  Nav |
|  2.10. | Pašreizējais telpu grupas lietošanas veids | 1122 Triju vai vairāku dzīvokļu mājas dzīvojamo telpu grupa |
| 2.1 | Objekta novietojums |  |

****

1. **Izsoles veids, maksājumi un samaksas kārtība**

|  |  |  |
| --- | --- | --- |
| 3.1. | Izsoles veids | Atklāta mutiska izsole ar augšupejošu soli |
| 3.2. | Maksāšanas līdzekļi | 100% euro |
| *3.3.* | *Izsoles sākumcena* | *€ 35 900,00 (Trīsdesmit pieci tūkstoši deviņi simti eiro)* |
| *3.4.* | *Izsoles solis* | *500,00 EUR (Pieci simti euro)* |
| *3.5.* | *Izsoles nodrošinājuma apmērs*  | *1000,00 EUR (Viens tūkstotis euro)*  |
| 3.6. | Samaksas termiņi  | * + 1. nodrošinājuma maksa līdz 20.02.2025.;
		2. par izsolē iegūto nekustamo īpašumu nosolītā summa (atrēķinot iemaksāto nodrošinājumu) jāsamaksā 50% apmērā 2 nedēļu laikā no izsoles dienas, atlikusī summa var tikt sadalīta uz 24 (divdesmit četriem) mēnešiem.
 |
| 3.7. | Samaksas kārtība | *Nodrošinājums jāieskaita:* SIA “ALŪKSNES NAMI”, reģistrācijas Nr. 40003410625, konts: LV13 UNLA 0025 00434561 2,AS “SEB BANKA”, kods:  UNLALV2X, norādot iemaksas mērķi – Apes iela 4-II-8, Alūksnē, Alūksnes novadā, izsoles nodrošinājums”. |

1. **Izsoles priekšnoteikumi**
	1. Par izsoles dalībnieku var kļūt jebkura fiziska vai juridiska persona, arī personālsabiedrība, kura saskaņā ar spēkā esošajiem normatīviem aktiem var iegūt Objektu īpašumā un ir izpildījusi šajos noteikumos paredzētos izsoles priekšnoteikumus – reģistrējusies un veikusi noteiktos maksājumus līdz 20.02.2025.
	2. Izsoles dalībnieki pirms izsoles, līdz 20.02.2025. samaksā 3.5.punktā noteikto izsoles nodrošinājumu. Nodrošinājums uzskatāms par iesniegtu, ja attiecīgā naudas summa ir ieskaitīta šo noteikumu 3.7. punktā norādītajā bankas kontā.
	3. Juridiskā persona, arī personālsabiedrība, reģistrējoties iesniedz SIA “ALŪKSNES NAMI” pieteikumu par objekta iegādi saskaņā ar šiem izsoles noteikumiem, apliecinātu spēkā esošu statūtu (līguma) norakstu vai izrakstu par pārvaldes institūciju (amatpersonu) kompetences apjomu un attiecīgās institūcijas lēmumu par objekta iegādi, dokumentu par nodrošinājuma samaksu (veidlapa pielikumā).
	4. Fiziskā persona iesniedz SIA “ALŪKSNES NAMI” rakstveida pieteikumu par objekta iegādi saskaņā ar šiem noteikumiem, dokumentu par nodrošinājuma samaksu (veidlapa pielikumā).
	5. Ja persona ir izpildījusi šos priekšnoteikumus, tā tiek reģistrēta izsoles dalībnieku reģistrā un tai izsniedz reģistrācijas apliecību.
	6. Pieteikumus izsolei var iesniegt:
		1. nosūtot uz SIA “ALŪKSNES NAMI” e-pastu info@aluksnesnami.lv ar drošu elektronisko parakstu parakstītu pieteikumu;
		2. personīgi iesniedzot SIA “ALŪKSNES NAMI” birojā Rūpniecības ielā 4, Alūksnē, Alūksnes novadā (jāuzrāda iesniedzēja personu apliecinošs dokuments un pilnvara (ja nepieciešams));
		3. sūtot pa pastu SIA “ALŪKSNES NAMI, Rūpniecības ielā 4, Alūksnē, Alūksnes novadā, LV-4301.
	7. *Pieteikumi iesniedzami līdz 20.02.2025. pulksten 16:00.*
	8. Ar objektu var iepazīties, iepriekš sazinoties ar SIA “ALŪKSNES NAMI” Valdes locekli Raivi BISENIEKU pa tālruni +371 28324910.
2. **Izsoles process**
	1. Izsolē var piedalīties, ja izsoles pretendents ir reģistrējies, un ir izpildīti izsoles priekšnoteikumi.
	2. *Izsole notiek 21.02.2025. pulksten 14.00, Rūpniecības ielā 4, Alūksnē, Alūksnes novadā, sēžu zālē (2. stāvā).*
	3. Izsoli vada Īpašumu atsavināšanas komisijas priekšsēdētājs, viņa prombūtnē – komisijas priekšsēdētāja vietnieks.
	4. Izsoles dalībnieks vai tā pilnvarota persona izsoles telpā uzrāda personu apliecinošu dokumentu, ja nepieciešams – pilnvarojuma dokumentu, pēc kā paraksta izsoles noteikumus. Dalībniekam izsniedz dalībnieka numuru, kas atbilst izsoles dalībnieku reģistrā uzrādītajam kārtas numuram.
	5. Ja izsoles dalībnieks vai tā pilnvarotā persona izsoles telpā nevar uzrādīt personu apliecinošu dokumentu, un, ja nepieciešams – pilnvarojuma dokumentu, tiek uzskatīts, ka izsoles dalībnieks uz izsoli nav ieradies.
	6. Pirms izsoles sākuma izsoles vadītājs pārliecinās par sarakstā iekļauto personu ierašanos. Ja izsoles vadītājs konstatē, ka kāds no izsoles dalībniekiem nav ieradies, tad tiek uzskatīts, ka šis izsoles dalībnieks nepiedalās izsolē un tam neatmaksā nodrošinājumu.
	7. Ja uz izsoli ieradies viens vienīgais reģistrētais Dalībnieks, izsoles vadītājs piedāvā šim Dalībniekam pirkt objektu bez solīšanas par izsoles sākumcenu, kas paaugstināta par vienu izsoles soli.
	8. Izsoles vadītājs atklāj izsoli, raksturo objektu, paziņo izsoles sākuma cenu un izsoles soli.
	9. Solītāji solīšanas procesā paceļ savu dalībnieka numuru. Solīšana notiek tikai pa vienam izsoles solim.
	10. Izsoles vadītājs atkārto solītāja dalībnieka numuru un piedāvāto cenu. Ja neviens no solītājiem augstāku cenu nepiedāvā, izsoles vadītājs trīs reizes atkārto pēdējo piedāvāto augstāko cenu un fiksē to ar āmura piesitienu. Šis āmura piesitiens noslēdz objekta pārdošanu.
	11. Izsoles dalībnieku sarakstā ieraksta solītāja vārdu un uzvārdu/nosaukumu un tā pēdējo nosolīto cenu.
	12. Ja vairāki Dalībnieki vienlaicīgi ir piedāvājuši vienādu cenu, tad par uzvarētāju tiek atzīts tas, kurš pirmais ir iesniedzis pieteikumu izsolei un reģistrēts izsoles dalībnieku reģistrā.
	13. Katrs solītājs apstiprina ar parakstu izsoles dalībnieku sarakstā savu pēdējo solīto cenu. Ja to neizdara, viņu svītro no izsoles dalībnieku saraksta un neatmaksā nodrošinājumu.
	14. Izsoles vadītājs uzaicina Izsoles uzvarētāju nekavējoties ar savu parakstu izsoles dalībnieku sarakstā apliecināt tajā norādītās cenas atbilstību nosolītajai cenai.
	15. Ja Izsoles uzvarētājs neparakstās izsoles dalībnieku sarakstā, uzskatāms, ka viņš atteicies pirkt objektu par savu nosolīto cenu.
	16. Ja iestājas Noteikumu 5.15. punktā minētie apstākļi, izsoles vadītājs par Izsoles uzvarētāju pasludina to Dalībnieku, kurš nosolījis iepriekšējo augstāko cenu.
	17. Piedāvātā augstākā summa jāsamaksā 3.6.2. apakšpunktā noteiktajā kārtībā, 3.7.punktā norādītajā kontā.
	18. Izsoles rīkotājs apstiprina izsoles protokolu izsoles dienā.
	19. Objekta nosolītājs piecpadsmit dienu laikā pēc izsoles paraksta pirkuma līgumu.
	20. SIA “ALŪKSNES NAMI” valdes loceklis apstiprina izsoles rezultātus 30 dienu laikā pēc 3.6.2. punktā minētās samaksas veikšanas.
	21. Izsoles dalībniekiem ir tiesības iesniegt sūdzību SIA “ALŪKSNES NAMI” valdes loceklim par komisijas veiktajām darbībām 5 (piecu) dienu laikā no izsoles dienas. Ja komisijas lēmums tiek pārsūdzēts, attiecīgi pagarinās izsoles noteikumos noteiktie termiņi.

|  |  |  |
| --- | --- | --- |
| Īpašumu atsavināšanas komisijas priekšsēdētāja |  | I.KALNIŅA |
| Komisijas priekšsēdētāja vietnieks |  | K.RAKOVS |
| Komisijas locekle |  | M.PIEKALNE |

PIELIKUMS

Nekustamā īpašuma Apes ielā 4-II-8,

Alūksnē, Alūksnes novadā,

izsoles noteikumiem

Pieteikuma veidlapa

Sabiedrībai ar ierobežotu atbildību „ALŪKSNES NAMI”

Reģistrācijas Nr. 40003410625

Rūpniecības ielā 4, Alūksnē,

Alūksnes novads, LV-4301

PIETEIKUMS

dalībai izsolē nekustamā īpašuma Apes ielā 4-II-8, Alūksnē,

Alūksnes novadā atsavināšanai

|  |  |
| --- | --- |
| Alūksnē |  \_\_.\_\_.2025. |

|  |
| --- |
| *Informācija par Pretendentu* |
| *Nosaukums (vai vārds, uzvārds):* |  |
| *UR piešķirtais reģistrācijas Nr. (vai personas kods):* |  |
| *Adrese:* |  |
| *E-pasta adrese:* |  |
| *Tālrunis*  |  |
| *Pretendenta rekvizīti* |
| *Bankas nosaukums:* |  |
| *Bankas kods:* |  |
| *Konta numurs:* |  |
| *Informācija par Pretendenta pārstāvi*  |
| *Vārds, uzvārds:* |  |
| *Amats:* |  |
| *Tālrunis:* |  |

Parakstot un iesniedzot šo pieteikumu, Pretendents apliecina, ka:

1. piesaka savu dalību izsolē nekustamā īpašuma – dzīvokļa Apes ielā 4-II-8, Alūksnē, Alūksnes novadā atsavināšanai;
2. Pretendentam, tā pārstāvim ir saprotamas Pretendenta kā izsoles dalībnieka tiesības un pienākumi, izsoles noteikumi un nosacījumi;
3. Pretendentam, tā pārstāvim ir saprotami izsoles noteikumi, nosacījumi, kā arī paredzamās saistības, riski un atbildība kā nekustamā īpašuma ieguvējam;
4. piekrīt Pretendenta personas datu izmantošanai, lai pārliecinātos par sniegto ziņu patiesumu;
5. sniegtās ziņas ir patiesas un precīzas.

Pielikumā: dokumentācija uz \_\_\_ lapām:

* drošības naudas maksājuma apliecinošs dokuments;
* dokuments, kas apliecina pārstāvja tiesības.

Vieta un datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta / likumiskā vai pilnvarotā pārstāvja vārds, uzvārds un paraksts